pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรี อว. ปาฐกถาพิเศษในงานสัมมนา “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา”
วันพฤหัสบดีที่ 4 สิงหาคม 2565
รัฐมนตรี อว. ปาฐกถาพิเศษในงานสัมมนา “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา”
รัฐมนตรี อว. ปาฐกถาพิเศษในงานสัมมนา “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา”
เมื่อวันที่ 21 กรกฎาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ให้เกียรติรับเชิญเป็นประธานในการเปิดการสัมมนาและปาฐกถาพิเศษในหัวข้อเรื่อง “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา” จัดโดย คณะกรรมาธิการการพัฒนาการเมืองและการมีส่วนร่วมของประชาชน วุฒิสภา ร่วมกับมหาวิทยาลัยราชภัฏราชนครินทร์ ในโอกาสนี้ รศ. ดร.ดวงพร ภู่ผะกา อธิการบดีมหาวิทยาลัยราชภัฏราชนครินทร์ นายเสรี สุวรรณภานนท์ ประธานคณะกรรมาธิการการพัฒนาการเมืองและการมีส่วนร่วมของประชาชน และนายจเด็จ อินสว่าง รองประธานคณะกรรมาธิการ ให้การต้อนรับ ณ อาคารราชนครินทร์ ชั้น 5 มหาวิทยาลัยราชภัฏราชนครินทร์ จังหวัดฉะเชิงเทรา
รมว.อว. กล่าวปาฐกถาพิเศษ ใจความโดยสังเขปว่า พระมหากษัตริย์ไทยมีบทบาทสําคัญ เป็นขวัญกําลังใจ เป็นที่ปรึกษา เป็นผู้แนะนําในยามที่บ้านเมืองเกิดปัญหา พระมหากษัตริย์จะทรงยืนตระหง่านเป็นหลักให้ประชาชนยึด ทรงใช้ศิลปะในการปกครองประเทศ ไม่ได้จํากัดบทบาทเพียงแค่ในพระราชวัง โดยการปกครองประเทศของพระมหากษัตริย์ไทย ผมขอเรียกว่า “ราชประศาสนศาสตร์” เพราะหากพระเจ้าอยู่หัวทรงให้ความรู้ ให้แนวคิด และได้ลงมานําประชาชนจะประสบความสําเร็จ ประชาชนคนไทยต้องตระหนักว่าเรามีความโชคดีที่ได้มีสถาบันพระมหากษัตริย์ที่เข้มแข็ง และเป็นที่ยอมรับภายใต้ระบอบการปกครองที่ประชาชนคนไทยทุกคนควรให้ความภาคภูมิใจ
ด้าน รศ. ดร.ดวงพร อธิการบดีมหาวิทยาลัยราชภัฏราชนครินทร์ กล่าวแสดงความยินดีที่ทางมหาวิทยาลัยได้มีส่วนร่วมในการผนึกกําลังสร้างเสริมความรู้เกี่ยวกับระบอบประชาธิปไตยอันมีพระมหากษัตริย์ทรงเป็นประมุข พร้อมเป็นส่วนหนึ่งในการร่วมพัฒนาระบอบการปกครองนี้ในสถานศึกษาให้เป็นที่ประจักษ์ต่อไป และในส่วนของนายเสรี ประธานคณะกรรมาธิการการพัฒนาการเมืองฯ กล่าวว่า วัตถุประสงค์ในการจัดสัมมนานี้เพื่อรับฟังข้อมูล องค์ความรู้ ประสบการณ์ ข้อคิดเห็น และข้อเสนอแนะ เพื่อคณะกรรมาธิการการพัฒนาการเมืองและการมีส่วนร่วมของประชาชน วุฒิสภาจะได้นําความรู้และข้อคิดเห็นในวันนี้ ไปสังเคราะห์ให้ได้แนวทางที่จะพัฒนาองค์ความรู้ที่จะนําไปถ่ายทอดในระบบการศึกษาให้ประชาชนทุกภาคส่วนตระหนักถึงความรู้ในสิทธิ หน้าที่ เคารพในความเห็นต่าง และที่สําคัญที่สุดคือการคํานึงถึงประโยชน์ของประเทศชาติและส่วนรวมเป็นสําคัญ
รัฐบาลไทย-ข่าวทำเนียบรัฐบาล-“มหกรรมร่วมใจแก้หนี้ออนไลน์” ปัง! คลังขยายเวลาถึง 31 ม.ค.66 ลงทะเบียนแล้ว 1.2 แสนคน แก้หนี้หลากหลายกับ 60 สถาบันการเงิน
วันอาทิตย์ที่ 20 พฤศจิกายน 2565
“มหกรรมร่วมใจแก้หนี้ออนไลน์” ปัง! คลังขยายเวลาถึง 31 ม.ค.66 ลงทะเบียนแล้ว 1.2 แสนคน แก้หนี้หลากหลายกับ 60 สถาบันการเงิน
“มหกรรมร่วมใจแก้หนี้ออนไลน์” ปัง! คลังขยายเวลาถึง 31 ม.ค.66 ลงทะเบียนแล้ว 1.2 แสนคน แก้หนี้หลากหลายกับ 60 สถาบันการเงิน
วันที่ 20 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่กระทรวงการคลังและธนาคารแห่งประเทศไทย (ธปท.) ได้จัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน”สัญจร 4 ภูมิภาคทั่วประเทศ และคู่ขนานกับงานดังกล่าว ยังมีการเปิดลงทะเบียน “มหกรรมร่วมใจแก้หนี้ออนไลน์” ซึ่งเดิมจะหมดระยะเวลาการลงทะเบียน ในเดือนพฤศจิกายนนี้ แต่ด้วยมีประชาชนสนใจเข้าร่วมเป็นจํานวนมาก จึงได้ขยายเวลาการลงทะเบียนออกไปจนถึงวันที่ 31 มกราคม 66 โดยลงทะเบียนได้ที่ www.bot.or.th/debtfair เพื่อให้ประชาชนเข้าถึงโครงการได้อย่างครอบคลุมและสอดคล้องกับการจัดงานมหกรรมสัญจร ซึ่งจะสิ้นสุดสิ้นเดือนมกราคม นี้เช่นกัน
ปัจจุบัน มีลูกหนี้ธนาคารของรัฐ ลงทะเบียนออนไลน์เข้าร่วมโครงการแก้ไขหนี้แล้วกว่า 1.2 แสนคน ซึ่งขั้นตอนต่อไปกระทรวงการคลังจะคัดกรองอีกครั้งว่าเป็นลูกหนี้ของสถาบันการเงินแห่งใด จากนั้นจะให้ลูกค้าเลือกว่าจะเดินทางมาที่บูธในงาน หรือเข้ารับการแก้ไขหนี้ที่สาขาธนาคาร หากมาที่งานก็จะได้รับสิทธิพิเศษต่างๆ จากธนาคารที่เข้าร่วม ทั้งนี้มีการเพิ่มประเภทสินเชื่อธุรกิจ (office) วงเงินไม่เกิน 10 ล้านบาท และสินเชื่อเพื่อที่อยู่อาศัย (house) วงเงินไม่เกิน 5 ล้านบาท โดยเป็นลูกหนี้ที่ค้างชําระหนี้ตั้งแต่ 31 วันขึ้นไปก่อนวันที่ 31 ตุลาคม 65
“จึงขอเชิญชวนประชาชนที่มีปัญหาการชําระหนี้ ลงทะเบียน “มหกรรมร่วมใจแก้หนี้ออนไลน์” ซึ่งมีสถาบันการเงิน/ผู้ให้บริการทางการเงิน ภาคเอกชนและภาครัฐ (SFIs) กว่า 60 แห่ง ครอบคลุม หนี้บัตรเครดิตและสินเชื่อส่วนบุคคล เช่าซื้อรถยนต์และจักรยานยนต์ จํานําทะเบียนรถ ที่อยู่อาศัย นาโนไฟแนนซ์ สินเชื่อการเกษตร สินเชื่อธุรกิจ หนี้ค่าประกันชดเชย บสย. หนี้ที่โอนไปบริษัทบริหารสินทรัพย์ (บบส.) และสินเชื่อของผู้ให้บริการทางการเงินภาครัฐ ผู้สนใจสามารถสอบถามข้อมูลเพิ่มเติมได้ที่ ธนาคารแห่งประเทศไทย โทร 1213 หรือจาก www.bot.or.th/debtfair “ นางสาวรัชดากล่าว
รัฐบาลไทย-ข่าวทำเนียบรัฐบาล-นายกรัฐมนตรีมั่นใจผลจากการเป็นเจ้าภาพประชุมเอเปคจะส่งผลบวกภาคท่องเที่ยวทันที แนะผู้ประกอบการรักษาคุณภาพบริการสร้างความประทับใจ พร้อมพิจารณามาตรการสนับสนุน
วันอาทิตย์ที่ 20 พฤศจิกายน 2565
นายกรัฐมนตรีมั่นใจผลจากการเป็นเจ้าภาพประชุมเอเปคจะส่งผลบวกภาคท่องเที่ยวทันที แนะผู้ประกอบการรักษาคุณภาพบริการสร้างความประทับใจ พร้อมพิจารณามาตรการสนับสนุน
นายกรัฐมนตรีมั่นใจผลจากการเป็นเจ้าภาพประชุมเอเปคจะส่งผลบวกภาคท่องเที่ยวทันที แนะผู้ประกอบการรักษาคุณภาพบริการสร้างความประทับใจ พร้อมพิจารณามาตรการสนับสนุน
วันที่ 20 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มั่นใจว่าผลจากการที่ไทยเป็นเจ้าภาพการจัดประชุมเขตเศรษฐกิจเอเปคที่เพิ่งสิ้นสุดลงไปนอกจากผลดีระยะยาวจากการผลักดันเศรษฐกิจ BCG ที่สร้างความยั่งยืนของสิ่งแวดล้อม เศรษฐกิจดิจิทัล การพัฒนาธุรกิจ MSMEs และการเชื่อมโยงการค้าผ่านเขตการค้าเสรีเอเปค (FTAAP) แล้ว ผลบวกที่จะเกิดขึ้นทันทีคือภาคการท่องเที่ยว
เนื่องจาก ตลอดช่วงเวลาการเป็นเจ้าภาพการจัดประชุมเอเปค โดยเฉพาะสัปดาห์การประชุมผู้นําระหว่างวันที่ 14-19 พ.ย.ที่ผ่านมา ไทยได้นําเสนอกิจกรรมต่างๆ เพื่อโปรโมททั้งแหล่งท่องเที่ยว อาหาร ศิลปะการต่อสู้เช่นมวยไทย ให้เป็นที่รู้จักและสื่อต่างชาติได้นําไปเสนอต่อ ขณะที่กิจกรรมระหว่างเยือนประเทศไทยของผู้นําหลายประเทศ ก็ได้กระตุ้นให้แหล่งท่องเที่ยวของไทยอยู่ในความสนใจของชาวต่างชาติด้วย
“นายกรัฐมนตรีมั่นใจว่ากิจกรรมต่างๆ ที่เกิดขึ้นในช่วงสัปดาห์ผู้นําเอเปคจะเป็นแรงส่งต่อภาคการท่องเที่ยวในทันที ผนวกกับระยะนี้เป็นช่วงไฮซีซัน คาดว่านักท่องเที่ยวจํานวนมากจะเลือกประเทศไทยเป็นจุดหมายปลายทางของการเดินทาง จึงขอให้ภาคธุรกิจผู้ประกอบการร่วมกับรักษาคุณภาพและมาตรฐานการบริการที่จะสร้างความประทับใจแก่ผู้มาเยือน ฟื้นฟูภาคการท่องเที่ยวกลับไปสู่จุดก่อนการระบาดของโควิด19 เน้นคุณภาพและความยั่งยืน” น.ส.ไตรศุลี กล่าว
น.ส.ไตรศุลี กล่าวว่า สําหรับมาตรการเพื่อส่งเสริมการท่องเที่ยวในระยะต่อไปนั้น ขณะนี้หน่วยงานที่เกี่ยวข้อง อาทิ กระทรวงการท่องเที่ยวและกีฬา การท่องเที่ยวแห่งประเทศไทย(ททท.) อยู่ระหว่างเตรียมมาตรการต่างๆ เพื่อเสนอต่อที่ประชุมคณะรัฐมนตรี(ครม.) ตามที่นายกรัฐมนตรีได้เคยมอบหมายหน่วยงานเกี่ยวข้องให้หามาตรการเพื่อเป็นของขวัญปีใหม่ให้กับประชาชน ซึ่งเมื่อมีการเสนอแล้ว ครม. จะได้ทยอยพิจารณาเพื่อให้มีผลบังคับทันกับช่วงเทศกาลปีใหม่ต่อไป
รัฐบาลไทย-ข่าวทำเนียบรัฐบาล-ประชาชนพึงพอใจนายกฯจัดเอเปคยิ่งใหญ่ ชี้มองว่าเกิดประโยชน์กับประเทศและประชาชนมากที่สุด  ชี้สะท้อนเชื่อมั่นและสนับสนุนนายกฯทำหน้าที่ต่อไป
วันอาทิตย์ที่ 20 พฤศจิกายน 2565
ประชาชนพึงพอใจนายกฯจัดเอเปคยิ่งใหญ่ ชี้มองว่าเกิดประโยชน์กับประเทศและประชาชนมากที่สุด  ชี้สะท้อนเชื่อมั่นและสนับสนุนนายกฯทําหน้าที่ต่อไป
ประชาชนพึงพอใจนายกฯจัดเอเปคยิ่งใหญ่ ชี้มองว่าเกิดประโยชน์กับประเทศและประชาชนมากที่สุด  ชี้สะท้อนเชื่อมั่นและสนับสนุนนายกฯทําหน้าที่ต่อไป
วันที่ 20 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่ผลสํารวจ เรื่อง ประเมิน เอเปค สํานักวิจัยซูเปอร์โพล พบประชาชนส่วนใหญ่ ประชาชนส่วนใหญ่หรือร้อยละ 85.6 มองว่าประเทศไทยและประชาชนได้รับประโยชน์จากการจัดประชุมเอเปค ในประเทศไทยต่อการกระตุ้นเศรษฐกิจมากถึงมากที่สุดและ ร้อยละ 82.5 พอใจมากถึงมากที่สุดต่อ พล.อ.ประยุทธ์ จันทร์โอชา นายกรัฐมนตรี ที่มีผลงานจัดประชุมเอเปคในประเทศไทย ดีต่อการกระตุ้นเศรษฐกิจ หลังวิกฤตโควิดว่า รัฐบาลขอบคุณพี่น้องประชาชนที่มองเห็นถึงความมุ่งมั่นและทุ่มเททํางานอย่างหนักของนายกรัฐมนตรี ร่วมกับทุกภาคส่วนทั้งภาครัฐ และเอกชนขับเคลื่อนการประชุมระดับนานาชาติ ที่เป็นวาระสําคัญของประเทศผ่านพ้นไปได้อย่างเรียบร้อยบรรลุเป้าหมายตามที่กําหนดไว้ ท่ามกลางเสียงชื่นชมจากบรรดาผู้นําประเทศ และผู้อํานวยการสํานักงานเลขาธิการเอเปค ที่ยกให้ไทยจัดการได้อย่างยอดเยี่ยม โดยถือเป็นปีที่ประสบความสําเร็จปีหนึ่งของเอเปค ทําให้ประเทศไทยมีภาพลักษณ์ที่ดีและสร้างศักดิ์ศรีให้ทัดเทีบมกับอานารยะประเทศ
น.ส.ทิพานัน กล่าวว่า ไม่เพียงความร่วมมือจากการประชุมเอเปคและการหารือแบบทวิภาคีกับชาติต่างๆ ที่จะส่งผลให้เกิดความร่วมมือทางด้านเศรษฐกิจ เพื่อกระตุ้นเศรษฐกิจของไทยและกลุ่มประเทศเอเปคเท่านั้น ที่เห็นผลได้ชัดและรวดเร็วที่สุด คือระหว่างการประชุมเอเปคและหลังการประชุมเอเปค มีกระแสตอบรับของผู้นําเอเปคที่มาเข้าร่วมการประชุม ไม่ว่าจะเป็นนายลี เซียนลุง นายกรัฐมนตรีสิงคโปร์ ที่โพสต์ข้อความถึงวัตถุประสงค์หลักของ APEC ยังคงเป็นการเสรีนิยม การลงทุน และการอํานวยความสะดวก เศรษฐกิจสีเขียวและดิจิทัล เป็นความหวังและศักยภาพที่ดีสําหรับความร่วมมือที่ได้ประโยชน์ทั้งสองฝ่าย อีกทั้งยังโพสต์ชื่นชมเมนูอาหารไทย ที้เป็นเมนูเรียกน้ําย่อยที่มีความสร้างสรรรค์และสวยงาม อีกทั้งนายเอ็มมานูเอล มาครง ประธานาธิบดีฝรั่งเศส ที่ชื่นชอบซอฟต์พาวเวอร์ของไทยทั้งศิลปะการต่อสู้ มวยไทย ที่ได้ไปชมการชกมวยที่เวทีราชดําเนิน เดินถนนเยาวราชสัมผัสอาหารริมทาง หรือสตรีทฟู้ด และเที่ยววัดโพธิ์ อีกทั้งเมื่อเดินทางกลับไปแล้ว ประธานาธิบดีฝรั่งเศสยังโพสต์ถึงวัดโพธิ์ว่า ฝรั่งเศสจะสนับสนุนการส่งเสริมและการอนุรักษ์ของวัดในนามของมิตรภาพยืนนานในประวัติศาสตร์ระหว่างฝรั่งเศสและไทย ที่เชื่อว่าพลังจากมิตรไมตรีของสองผู้นําจะส่งผลที่ดีในการเพิ่มโอกาสจําหน่ายสินค้าและส่งเสริมการท่องเที่ยวของไทยในอนาคต
“ที่สําคัญคือผลการสํารวจที่ออกมายังสะท้อนการรับรู้ของสาธารณะ ที่เชื่อมั่นต่อการทําหน้าที่ของนายกรัฐมนตรีที่มีผลงานเป็นที่ประจักษ์ และได้รับการยอมรับระดับนานาชาติ ซึ่งเป็นผลจากการทํางานที่มีประสิทธิภาพของ พล.อ.ประยุทธ์”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมโต๊ะประชุมไทย-จีน เดินหน้าความสัมพันธ์ พร้อมขับเคลื่อนการพัฒนาความเชื่อมโยง ไทย-ลาว-จีน
วันเสาร์ที่ 19 พฤศจิกายน 2565
รัฐมนตรีฯ สุริยะ ร่วมโต๊ะประชุมไทย-จีน เดินหน้าความสัมพันธ์ พร้อมขับเคลื่อนการพัฒนาความเชื่อมโยง ไทย-ลาว-จีน
รัฐมนตรีฯ สุริยะ ร่วมโต๊ะประชุมไทย-จีน เดินหน้าความสัมพันธ์ พร้อมขับเคลื่อนการพัฒนาความเชื่อมโยง ไทย-ลาว-จีน
วันนี้ (19 พฤศจิกายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมการประชุมกับ นายสี จิ้นผิง ประธานาธิบดีแห่งสาธารณรัฐประชาชนจีน พร้อมด้วยภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit) โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้เกียรติเป็นประธานในพิธีต้อนรับ และการหารือในครั้งนี้ ณ ตึกไทยคู่ฟ้า ทําเนียบรัฐบาล
โดยการหารือข้อราชการในครั้งนี้ เพื่อสานต่อทิศทางการขับเคลื่อนความสัมพันธ์ระหว่างไทยกับจีน ในโอกาสครบรอบ 10 ปี ความสัมพันธ์หุ้นส่วนความร่วมมือเชิงยุทธศาสตร์อย่างรอบด้านในปี 2565 และการเตรียมการสู่การครบรอบ 50 ปี การสถาปนาความสัมพันธ์ทางการทูตระหว่าง 2 ประเทศ ในปี 2568 นอกจากนี้ ยังได้หารือถึงการขับเคลื่อนแนวคิดการสร้างระเบียงการพัฒนาความเชื่อมโยงไทย-ลาว-จีน รวมทั้งส่งเสริมความร่วมมือระหว่างเขตพัฒนาพิเศษภาคตะวันออกของไทยกับกรอบความร่วมมือเขตอ่าวกวางตุ้ง-ฮ่องกง-มาเก๊า และเขตเศรษฐกิจสามเหลี่ยมปากแม่น้ําแยงซีของจีน อีกด้วย
รัฐบาลไทย-ข่าวทำเนียบรัฐบาล-ดีอีเอส แจ้งข่าวปลอมภาครัฐยังระบาดหนัก ขณะที่ข่าวปลอมเป๋าตังส่ง SMS ให้ประชาชนอัปเดต เวอร์ชั่นใหม่ ติดอันดับหนึ่ง
วันอาทิตย์ที่ 20 พฤศจิกายน 2565
ดีอีเอส แจ้งข่าวปลอมภาครัฐยังระบาดหนัก ขณะที่ข่าวปลอมเป๋าตังส่ง SMS ให้ประชาชนอัปเดต เวอร์ชั่นใหม่ ติดอันดับหนึ่ง
ดีอีเอส แจ้งข่าวปลอมภาครัฐยังระบาดหนัก ขณะที่ข่าวปลอมเป๋าตังส่ง SMS ให้ประชาชนอัปเดต เวอร์ชั่นใหม่ ติดอันดับหนึ่ง
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมากกว่าครึ่งสอดคล้องกับกระแสการเมืองขณะที่ข่าวปลอมโควิด-19มีเพียง2เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่11-17พฤศจิกายน2565โดยศูนย์ต่อต้านข่าวปลอมพบข้อความที่เข้ามาจํานวน5,216,773ข้อความโดยมีข้อความที่ต้องดําเนินการตรวจสอบ(Verify)ทั้งสิ้น236ข้อความแบ่งเป็นข้อความที่มาจากSocial listeningจํานวน223ข้อความและข้อความที่มาจากLine Officialจํานวน13ข้อความรวมเรื่องที่ต้องดําเนินการตรวจสอบ102เรื่องในจํานวนนี้เป็นเรื่องโควิด-19จํานวน2เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน61เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน30เรื่อง
กลุ่มที่3 ข่าวปลอมเศรษฐกิจจํานวน6เรื่อง
กลุ่มที่4ข่าวปลอมเรื่องภัยพิบัติจํานวน5เรื่อง
สําหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน2เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านเศรษฐกิจสําหรับข่าวปลอมที่มีคนสนใจสูงสุด10อันดับระหว่างวันที่11-17พฤศจิกายนดังนี้
อันดับที่1เรื่องเป๋าตังส่งSMSให้ประชาชนอัปเดตเวอร์ชั่นใหม่
อันดับที่2เรื่องแบงก์พันปลอมหมายเลขเดียวกันจากต่างประเทศระบาดเข้าไทย
อันดับที่3เรื่องกินอาหารค้างคืนอุ่นซ้ําทําให้เป็นโรคมะเร็ง
อันดับที่4เรื่องโควิด19สายพันธุ์แลมบ์ดาระบาดหนักในเขตมีนบุรีหมอประสิทธิ์ขอให้ประชาชนล็อกดาวน์ตัวเอง
อันดับที่5เรื่องกรุงไทยส่งSMSให้ประชาชนรับสิทธิ์ยื่นสินเชื่อผ่านลิงก์
อันดับที่6เรื่องผลิตภัณฑ์Bluzone Fish Oil Plusเสริมโอเมก้า9ช่วยบรรเทาการอักเสบของร่างกายและหลอดเลือด
อันดับที่7เรื่องมุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้
อันดับที่8เรื่องปตท.เปิดการลงทุนเทรดหุ้นน้ํามันด้วยเงิน1,000บาท
อันดับที่9เรื่องสาเหตุของการปวดฟันฟันผุเกิดจากแมงกินฟัน
อันดับที่10เรื่องเดลตาสายพันธุ์ใหม่มีความแตกต่างของการเสียชีวิตโดยตรวจไม่พบเชื้อ
“ดีอีเอสติดตามความเคลื่อนไหวข้อความที่ปิดปกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทําผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบ”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-ทวงหนี้ผิดกฎหมายระบาด เปิดสามข้ออ้างกฎหมายเจ้าหน้าที่ชอบใช้ขู่
วันอาทิตย์ที่ 20 พฤศจิกายน 2565
ทวงหนี้ผิดกฎหมายระบาด เปิดสามข้ออ้างกฎหมายเจ้าหน้าที่ชอบใช้ขู่
ทวงหนี้ผิดกฎหมายระบาด เปิดสามข้ออ้างกฎหมายเจ้าหน้าที่ชอบใช้ขู่
วันที่ 20 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า แม้หน่วยงานภาครัฐและธนาคารพาณิชย์จะได้ออกเตือนประชาชนอย่าหลงเชื่อการหลอกลงทุนและการปล่อยกู้ผ่านออนไลน์ แต่ยังคงมีประชาชนจํานวนมากตกเป็นเหยื่อ และที่พบมากขึ้นคือการที่แก๊งมิจฉาชีพส่งข้อความผ่านแอพพลิเคชั่นไลน์ทวงถามหนี้เงินกู้ พร้อมชักชวนให้ทําการกู้เงินในวงเงินเพิ่มเติม จึงขอแนะนําให้ประชาชนหากถูกแก๊งทวงหนี้ แอบอ้าง ข่มขู่ ตั้งสติให้ดี แล้วทําการบันทึกข้อมูลการสนทนา ภาพถ่าย คลิปวิดีโอ เอกสารหลักฐานที่เกี่ยวข้องไว้ด้วยเพื่อใช้ในการดําเนินคดีภายหลัง หากพบเห็นเบาะแสการกระทําผิด สามารถแจ้งไปยัง Call Center สํานักงานตํารวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง
ขณะเดียวกัน ทางธนาคารแห่งประเทศไทย โดยศูนย์คุ้มครองผู้ใช้บริการทางการเงิน ได้รวบรวมข้ออ้างที่คนทวงหนี้ใช้บ่อย ซึ่งมักอ้างกฎหมายมาขู่ให้ลูกหนี้กลัว ดังนั้น สิ่งที่ลูกหนี้ต้องรู้เพื่อไม่ให้เสียเปรียบ เช่น
1.การขู่ว่าเป็นหนี้ไม่จ่ายจะติดคุก ซึ่งความจริงคือ การไม่จ่ายหนี้ไม่ใช่ความผิดตามกฎหมายอาญา แต่เจ้าหนี้สามารถฟ้องร้องให้ลูกหนี้ชําระหนี้ได้
2.จะมีการยึดทรัพย์ทันทีถ้าไม่จ่าย ซึ่งความจริงคือ เจ้าหนี้ต้องฟ้องร้องต่อศาลจนคดีถึงที่สุดก่อน
3.การโทรทวง เช้า กลางวัน เย็น ไม่สามารถทําได้ กฎหมายให้ทวงหนี้ได้วันละ 1 ครั้งเท่านั้น
ทั้งนี้ ถ้าประชาชนถูกทวงถามหนี้ที่ไม่เป็นไปตามพระราชบัญญัติการทวงถามหนี้ พ.ศ.2558 ลูกหนี้สามารถร้องเรียน หรือสอบถามเพิ่มเติมได้ที่ศูนย์คุ้มครองผู้ใช้บริการทางการเงิน โทร.1213 โดยกฎหมายกําหนดไว้ว่าการติดตามทวงหนี้ ซึ่งมีลักษณะการพูดจาข่มขู่ ดูหมิ่น การเปิดเผยข้อมูลการเป็นหนี้ของลูกหนี้ การใช้ความรุนแรงทําให้ทรัพย์สินได้รับความเสียหาย อาจจะถูกดําเนินคดีในข้อหา ฝ่าฝืน พ.ร.บ.การทวงถามหนี้ มีโทษจําคุกไม่เกิน 1 ปี ปรับไม่เกิน 100,000 บาท ส่วนผู้ที่ประกอบธุรกิจสินเชื่อโดยไม่ได้รับอนุญาต มีโทษจําคุก 1-5 ปี ปรับตั้งแต่ 100,000-500,000 บาท และ การเรียกเก็บดอกเบี้ยเกินอัตราที่กฎหมายกําหนด มีโทษจําคุกไม่เกิน 2 ปี ปรับไม่เกิน 200,000 บาท และหากมีการตรวจสอบพบทรัพย์สินที่ได้จากการกระทําความผิด ก็อาจมีความผิดเกี่ยวกับ พ.ร.บ.ป้องกันและปราบปรามการฟอกเงิน หรือกฎหมายอื่นๆ ที่เกี่ยวข้อง
รัฐบาลไทย-ข่าวทำเนียบรัฐบาล-“ลี เซียนลุง” นายกฯ สิงคโปร์  เดินทางกลับหลังเสร็จภารกิจเอเปค 2022
วันเสาร์ที่ 19 พฤศจิกายน 2565
“ลี เซียนลุง” นายกฯ สิงคโปร์  เดินทางกลับหลังเสร็จภารกิจเอเปค 2022
“ลี เซียนลุง” นายกฯ สิงคโปร์  เดินทางกลับหลังเสร็จภารกิจเอเปค 2022
นายชัยวุฒิธนาคมานุสรณ์รัฐมนตรีว่าการกระทรวงดิจิตัลเพื่อเศรษฐกิจและสังคมเป็นตัวแทนประเทศไทยมาส่งนายลีเซียนลุงนายกรัฐมนตรีสิงคโปร์เดินทางกลับสิงคโปร์เมื่อเวลา15.40น.ณท่าอากาศยานสุวรรณภูมิพร้อมมอบของที่ระลึกเป็นกรอบรูปถมเงินขนาด5 x 7นิ้วพร้อมภาพพระราชทานของผู้นําเขตเศรษฐกิจเอเปคในระหว่างการเข้าเฝ้าพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีณพระที่นั่งจักรีมหาปราสาทและพระพุทธชินราช1องค์
*************
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นผู้แทนรัฐบาลไทยในการส่ง นายแอนโธนี อัลบานีส นายกรัฐมนตรีออสเตรเลีย เดินทางกลับ
วันเสาร์ที่ 19 พฤศจิกายน 2565
รัฐมนตรีฯ สุริยะ เป็นผู้แทนรัฐบาลไทยในการส่ง นายแอนโธนี อัลบานีส นายกรัฐมนตรีออสเตรเลีย เดินทางกลับ
รัฐมนตรีฯ สุริยะ เป็นผู้แทนรัฐบาลไทยในการส่ง นายแอนโธนี อัลบานีส นายกรัฐมนตรีออสเตรเลีย เดินทางกลับ
วันนี้ (19 พฤศจิกายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นผู้แทนรัฐบาลไทยในการส่งนายแอนโธนี อัลบานีส นายกรัฐมนตรีออสเตรเลีย เพื่อเดินทางกลับประเทศ ภายหลังจากการเข้าร่วมการประชุมผู้นําเขตเศรษฐกิจเอเปค ที่ประเทศไทยเป็นเจ้าภาพ ณ ท่าอากาศยานทหาร 2 กองบิน 6 ฐานทัพอากาศ
โดยในปีนี้ถือเป็นโอกาสครบรอบ 70 ปี ของการสถาปนาความสัมพันธ์ทางการทูตไทยและออสเตรเลีย โดยนายกรัฐมนตรีออสเตรเลียยืนยันความสัมพันธ์ที่ออสเตรเลียมีให้อาเซียน และเอเชียตะวันออกเฉียงใต้ ซึ่งที่ผ่านมาได้แต่งตั้งผู้แทนพิเศษสําหรับเอเชียตะวันออกเฉียงใต้ที่มีประสบการณ์สูงในภาคธุรกิจ เพราะเชื่อมั่นว่าจะช่วยกระชับความร่วมมือ ด้านเศรษฐกิจ และส่งเสริมการค้าการลงทุนระหว่างไทยกับออสเตรเลียด้วย นอกจากนี้ นายกรัฐมนตรีออสเตรเลียยังได้กล่าวถึงการเป็นเจ้าภาพการประชุมเอเปคของไทยว่า ความร่วมมือในเอเปคผ่านเป้าหมายกรุงเทพฯ ที่ไทยผลักดัน ทําให้ความร่วมมือเป็นรูปธรรมมากขึ้น ทั้งที่เกี่ยวข้องกับ การค้า การลงทุน เศรษฐกิจดิจิทัล สาขาความร่วมมือที่สอดคล้องกับโมเดลเศรษฐกิจ BCG
นายกรัฐมนตรีออสเตรเลีย ได้กล่าวชื่นชมวิสัยทัศน์และนโยบายของไทยที่มีส่วนคล้ายนโยบายของออสเตรเลีย โดยเฉพาะในส่วนของการรักษาสิ่งแวดล้อม ที่น่าจะกระชับความร่วมมือระหว่างกันมากยิ่งขึ้นได้ โดยเฉพาะในสาขาด้านการพัฒนาเทคโนโลยีปล่อยมลพิษต่ํา การเปลี่ยนผ่านไปสู่พลังงานสะอาด และนิเวศบลูคาร์บอน ผ่านการแลกเปลี่ยนองค์ความรู้และความเชี่ยวชาญระหว่างกัน
รัฐบาลไทย-ข่าวทำเนียบรัฐบาล-ศูนย์ต่อต้านข่าวปลอมเตือน ระวัง! SMS  คืนเงิน หลอกลวง โดยไม่สมัครใจ มาอีกแล้ว SMS หลอกโอนเงิน
วันอาทิตย์ที่ 20 พฤศจิกายน 2565
ศูนย์ต่อต้านข่าวปลอมเตือน ระวัง! SMS  คืนเงิน หลอกลวง โดยไม่สมัครใจ มาอีกแล้ว SMS หลอกโอนเงิน
ศูนย์ต่อต้านข่าวปลอมเตือน ระวัง! SMS  คืนเงิน หลอกลวง โดยไม่สมัครใจ มาอีกแล้ว SMS หลอกโอนเงิน
ศูนย์ต่อต้านข่าวปลอมเตือนระวัง! SMS คืนเงินหลอกลวงโดยไม่สมัครใจมาอีกแล้วSMSหลอกโอนเงิน“ดีอีเอส”ห่วงออกโรงเตือนประชาชนตระหนักและรู้เท่าทันมิจฉาชีพทุกรูปแบบวอนอย่าหลงเชื่อข้อความที่ส่งเข้ามายังโทรศัพท์มือถือและหมั่นเช็กโปรเช็กยอดหนี้หากผิดปกติรีบแจ้งผู้ให้บริการ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าศูนย์ต่อต้านข่าวปลอมประเทศไทยโดยกระทรวงดิจิทัลเพื่อเศรษฐกิจและสังคมมีความเป็นห่วงประชาชนเป็นอย่างมากถึงภัยออนไลน์ที่มีมาอย่างต่อเนื่องโดยเฉพาะSMSหรือข้อความที่ส่งเข้ามาในโทรศัพท์มือถือเพื่อให้โอนเงินหรือส่งมาในรูปแบบLinkให้กดเข้าไปยังแอปพลิเคชั่นหลอกลวงต่างๆจึงขอแนะนําประชาชนให้ตระหนักถึง3ข้อดังนี้
1. ตรวจสอบการใช้งานโทรศัพท์ของตนเองเช่นเช็กโปรโมชั่นที่ใช้งานในปัจจุบันและเช็กยอดการใช้งานอยู่เสมอ
2. ตรวจเช็กค่าใช้บริการในใบแจ้งหนี้ซึ่งตรวจสอบได้ง่ายโดยผ่านแอปพลิเคชั่นจากผู้ให้บริการค่ายต่างๆเพื่อตรวจสอบรายละเอียดการใช้งานว่าใช้เกินจากที่ใช้จริงหรือไม่และหากมีการตัดค่าใช้บริการโทรศัพท์ผ่านบัตรเครดิตอัตโนมัติควรหมั่นตรวจสอบยอดค่าใช้จ่ายเป็นประจํา
3. หมั่นดูแลและให้ความรู้กับผู้ใช้งานที่ยังขาดความเข้าใจโดยเฉพาะเด็กและผู้สูงวัยที่ใช้งานสมาร์ทโฟนต้องเข้าใจและรู้เท่าทันSMSหลอกกินเงินเพื่อไม่ให้ตกเป็นเหยื่อกลโกงจากSMSดังกล่าว
อย่างไรก็ตามกระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางอย่างต่อเนื่องหากท่านได้รับการแจ้งข้อมูลที่ไม่ปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
รัฐบาลไทย-ข่าวทำเนียบรัฐบาล-นวดไทยเอเปค ดังกระหึ่มโลก รมว.สุชาติ ส่ง ‘ปลัดแรงงาน’ ให้กำลังใจวันสุดท้าย
วันอาทิตย์ที่ 20 พฤศจิกายน 2565
นวดไทยเอเปค ดังกระหึ่มโลก รมว.สุชาติ ส่ง ‘ปลัดแรงงาน’ ให้กําลังใจวันสุดท้าย
นายบุญชอบ สุทธมนัสวงษ์ ปลัดกระทรวงแรงงาน ลงพื้นที่ตรวจเยี่ยมการให้บริการนวดไทยและสปาเพื่อสุขภาพภายในงานการประชุมความร่วมมือทางเศรษฐกิจในภูมิภาคเอเชีย – แปซิฟิก หรือเอเปค 2022
รัฐบาลไทย-ข่าวทำเนียบรัฐบาล-ปลัดฯ ณัฐพล ลงพื้นที่พิษณุโลกมอบนโยบายการพัฒนาอุตสาหกรรมพื้นที่ภาคเหนือตอนล่าง
วันเสาร์ที่ 19 พฤศจิกายน 2565
ปลัดฯ ณัฐพล ลงพื้นที่พิษณุโลกมอบนโยบายการพัฒนาอุตสาหกรรมพื้นที่ภาคเหนือตอนล่าง
ปลัดฯ ณัฐพล ลงพื้นที่พิษณุโลกมอบนโยบายการพัฒนาอุตสาหกรรมพื้นที่ภาคเหนือตอนล่าง
19 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และคณะลงพื้นที่จังหวัดพิษณุโลก ประชุมหารือแนวทางการพัฒนาอุตสาหกรรม และมอบนโยบายให้กับอุตสาหกรรมจังหวัดพิษณุโลก พิจิตร สุโขทัย อุตรดิตถ์ และเพชรบูรณ์ ณ ห้องประชุมนารายณ์ สํานักงานอุตสาหกรรมจังหวัดพิษณุโลก
โดยการประชุมปลัดกระทรวงอุตสาหกรรม ได้มอบนโยบายให้พื้นที่เน้นการส่งเสริมอุตสาหกรรมภาคการบริการ เกษตรอุตสาหกรรม และอุตสาหกรรมที่มีศักยภาพในพื้นที่ เพื่อเสริมสร้างความมั่นคงด้วยการกระจายรายได้ให้กับภาคเศรษฐกิจชุมชนได้อย่างยั่งยืน ภายใต้ 4 มิติ ได้แก่ 1) การสร้างความสําเร็จให้กับภาคธุรกิจ 2) การดูแลประชาชนโดยรอบโรงงานอุตสาหกรรม 3) การดูแลรักษาสิ่งแวดล้อม 4) การกระจายรายได้ให้กับประชาชน เพื่อความเป็นอยู่ที่ดีขึ้น รวมทั้งเน้นย้ําให้ภาคอุตสาหกรรมกับชุมชนและประชาชนสามารถอยู่ร่วมกันได้อย่างมีความสุข
รัฐบาลไทย-ข่าวทำเนียบรัฐบาล-​นายกฯ หารือผู้นำเขตเศรษฐกิจเอเปคและแขกพิเศษ ช่วงอาหารกลางวัน ร่วมกันแสวงหาแนวทางส่งเสริมการเจริญเติบโตที่ครอบคลุมท่ามกลางความท้าทาย
วันศุกร์ที่ 18 พฤศจิกายน 2565
​นายกฯ หารือผู้นําเขตเศรษฐกิจเอเปคและแขกพิเศษ ช่วงอาหารกลางวัน ร่วมกันแสวงหาแนวทางส่งเสริมการเจริญเติบโตที่ครอบคลุมท่ามกลางความท้าทาย
เพิ่มพูนความร่วมมือเพื่อลดช่องว่างการพัฒนา เดินไปข้างหน้าโดยไม่ทิ้งใครไว้ข้างหลัง
วันนี้ (วันศุกร์ที่ 18 พฤศจิกายน 2565) เวลา 13.50 น. ณ ห้องประชุม Plenary Hall 1 ศูนย์การประชุมแห่งชาติสิริกิต์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการหารือระหว่างผู้นําเขตเศรษฐกิจเอเปคกับแขกพิเศษในช่วงอาหารกลางวัน ภายใต้หัวข้อ “การส่งเสริมการเจริญเติบโตที่ครอบคลุม ในช่วงเศรษฐกิจถดถอยและวิกฤติเงินเฟ้อ” โดยภายหลังเสร็จสิ้น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญจากการหารือ ดังนี้
นายกรัฐมนตรีกล่าวถึงรายงานภาพรวมเศรษฐกิจโลกของ IMF ประจําปี 2565 ซึ่งคาดการณ์ว่า การเจริญเติบโตทางเศรษฐกิจของโลกจากนี้จนถึงปี 2566 จะชะลอตัว ระดับเงินเฟ้อยังคงเพิ่มสูงขึ้น ส่งผลกระทบต่อเศรษฐกิจที่พัฒนาแล้วและเศรษฐกิจที่กําลังพัฒนาในทิศทางและระดับที่ต่างกัน ตลอดจนส่งผลกระทบต่อความเป็นอยู่ของประชาชน โดยเฉพาะกลุ่มเปราะบาง ทําให้ช่องว่างของความเหลื่อมล้ําระหว่างคนรวยกับคนจนยิ่งกว้างขึ้น โดยนายกรัฐมนตรีเห็นว่า การสร้างการเติบโตหลังโควิด-19 ที่ครอบคลุมและยั่งยืนมากขึ้น จะเป็นส่วนสําคัญในการสร้างระบบนิเวศที่เอื้อต่อการบรรเทาผลกระทบต่อกลุ่มเปราะบาง และช่วยเสริมสร้างความเข้มแข็งให้กับรากฐานทางเศรษฐกิจและสังคม
โอกาสนี้ นายกรัฐมนตรีได้รับฟังและแลกเปลี่ยนมุมมองร่วมกับผู้นําเขตเศรษฐกิจเอเปคและแขกพิเศษ เพื่อหารือแนวทางส่งเสริมการเจริญเติบโตที่ครอบคลุมท่ามกลางสภาวะเงินเฟ้อและเศรษฐกิจถดถอย รวมถึงแนวทางเพิ่มพูนความร่วมมือเพื่อลดช่องว่างการพัฒนา และความเหลื่อมล้ําภายในและระหว่างเขตเศรษฐกิจ
โดยภายหลังการแลกเปลี่ยนมุมมองของผู้นําเขตเศรษฐกิจเอเปคและแขกพิเศษ นายกรัฐมนตรีกล่าวสรุปการหารือ โดยผู้นําเขตเศรษฐกิจเอเปคและแขกพิเศษ เห็นพ้องกันว่า ท่ามกลางสถานการณ์ความท้าทายต่าง ๆ ยังมีปัจจัยบวกจากการเปลี่ยนผ่านสู่ยุคดิจิทัล และการค้าการลงทุนที่คํานึงถึงความสมดุลระหว่างธุรกิจกับสิ่งแวดล้อม โดยคํานึงถึงการกระจายผลประโยชน์ทางเศรษฐกิจไปสู่คนทุกกลุ่ม รวมถึงการขจัดความเหลื่อมล้ําที่เกิดจากภาวะเศรษฐกิจที่ผันผวน เพื่อนําไปสู่การเติบโตอย่างมั่นคงในระยะยาว ทั้งนี้ นายกรัฐมนตรีเห็นความจําเป็นในการพัฒนาเครือข่ายรองรับทางสังคม การส่งเสริมการเข้าถึงโอกาสทางธุรกิจของ MSMEs ส่งเสริมบทบาทของสตรี รวมถึงการสร้างแรงจูงใจให้ภาคเอกชนดําเนินธุรกิจอย่างมีความรับผิดชอบ โดยนายกรัฐมนตรีเชื่อมั่นว่า การหารือในครั้งนี้จะเป็นจุดเริ่มต้นการส่งเสริมความร่วมมือที่สร้างสรรค์ระหว่างกัน ท่ามกลางสถานการณ์เศรษฐกิจโลกที่ท้าทาย
รัฐบาลไทย-ข่าวทำเนียบรัฐบาล-“ชัยวุฒิ” ปลื้มต่างชาติ นิยม Soft Power ไทย ยืน1 ไม่เเพ้ใครในโลก
วันศุกร์ที่ 18 พฤศจิกายน 2565
“ชัยวุฒิ” ปลื้มต่างชาติ นิยม Soft Power ไทย ยืน1 ไม่เเพ้ใครในโลก
“ชัยวุฒิ” ปลื้มต่างชาติ นิยม Soft Power ไทย ยืน1 ไม่เเพ้ใครในโลก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมได้โพสต์ผ่านเฟซบุ๊กระบุว่าในนามคนไทยผมขอชื่นชมรัฐบาลไทยและประเทศไทยของเรารวมถึงคนไทยทุกคนครับในการร่วมเป็นเจ้าภาพจัดงานการประชุมผู้นําเขตเศรษฐกิจเอเปคครั้งที่29 (APEC 2022 Thailand)ผมมีโอกาสได้ร่วมงานเลี้ยงในโอกาสที่ท่านนายกรัฐมนตรีพลเอกประยุทธ์จันทร์โอชาเป็นเจ้าภาพงานเลี้ยงอาหารค่ําเพื่อเป็นเกียรติแก่ผู้นําเขตเศรษฐกิจเอเปค(AELM Gala Dinner)ณหอประชุมกองทัพเรือและในฐานะคนไทยคนหนึ่งผมภูมิใจในความเป็นชาติไทยผมดีใจครับที่ได้เห็นผู้นําเเต่ละประเทศชื่นชมในรสชาติเเละความสวยงามของอาหารไทยโดยให้ความสนใจกับการแสดงโชว์ศิลปวัฒนธรรมไทยที่อลังการสวยงามสะท้อนเอกลักษณ์ความเป็นชาติและวัฒนธรรมไทยของเราได้อย่างดีเยี่ยมไม่เเพ้ชาติใดในโลกการตกเเต่งสถานที่วิจิตรงดงาม ประกอบกับบรรยากาศแสงสีเสียงริมฝั่งเเม่น้ําเจ้าพระยาทําให้งานเลี้ยงอาหารค่ําเมื่อวานนี้เป็นไปเป็นอย่างสวยงามเเละอบอุ่นมากนี่ละครับsoft powerของคนไทยขอให้ภูมิใจในความเป็นชาติไทยของเรา
***************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ต้อนรับ “รัฐมนตรียุติธรรมเวียดนาม” โชว์ใช้กฎหมายไกล่เกลี่ย ช่วยประชาชนแก้หนี้ 94,000 ครอบครัว มูลค่า 26,000 ล้านบาท
วันศุกร์ที่ 18 พฤศจิกายน 2565
รัฐมนตรีว่าการกระทรวงยุติธรรม ต้อนรับ “รัฐมนตรียุติธรรมเวียดนาม” โชว์ใช้กฎหมายไกล่เกลี่ย ช่วยประชาชนแก้หนี้ 94,000 ครอบครัว มูลค่า 26,000 ล้านบาท
รัฐมนตรีว่าการกระทรวงยุติธรรม ต้อนรับ “รัฐมนตรียุติธรรมเวียดนาม” โชว์ใช้กฎหมายไกล่เกลี่ย ช่วยประชาชนแก้หนี้ 94,000 ครอบครัว มูลค่า 26,000 ล้านบาท ยืนยัน ไทยพร้อมสนับสนุน เวียดนามเต็มที่
วันที่ 17 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ นาย เล แถ่งห์ ลอง รัฐมนตรีว่าการกระทรวงยุติธรรม เวียดนาม เพื่อหารือข้อราชการ โดยมี นางพงษ์สวาท กายอรุณสุทธิ์ ปลัดกระทรวงยุติธรรม นาย Nguyen Huu Huyen อธิบดีกรมความร่วมมือระหว่างประเทศ เวียดนาม เข้าร่วม ที่สํานักงาน ป.ป.ส.
โดยนายสมศักดิ์ กล่าวว่า ขอขอบคุณ รัฐมนตรีว่าการกระทรวงยุติธรรม เวียดนาม ที่ได้มีโอกาสพบกันในวันนี้ ซึ่งเป็นสิ่งที่น่ายินดี เป็นอย่างยิ่ง โดยพล.อ.ประยุทธ์ จันทร์โอชา นายกรัฐมนตรี ก็ได้เน้นย้ําว่า ถ้าทางเวียดนาม มีความต้องการในด้านใด ให้รีบดําเนินการทันที ซึ่งตนพร้อมให้ความร่วมมืออย่างเต็มที่ และขอเล่าการทํางานของกระทรวงยุติธรรม ในการใช้กฎหมาย ที่สามารถเข้าไปช่วยเหลือประชาชนทางแพ่งได้ คือ กฎหมายการไกล่หนี้สิน โดยเราได้มีการจัดมหกรรมการไกล่เกลี่ยหนี้สินครัวเรือน ทั่วประเทศ 77 จังหวัด
นายสมศักดิ์ กล่าวอีกว่า การไกล่เกลี่ย เป็นการให้เจ้าหนี้ และลูกหนี้ สามารถเดินไปได้ ด้วยการประนีประนอม ลดดอกเบี้ย ลดค่าปรับต่างๆ ซึ่งจากการจัดโครงการนี้ สามารถช่วยประชาชน ได้ถึง 94,000 ครอบครัว มูลค่ากว่า 26,000 ล้านบาท และสามารถลดค่าใช้จ่ายของประชาชน ได้ถึง 6,000 ล้านบาท โดยถือว่า การไกล่เกลี่ยทั่วประเทศ ประสบความสําเร็จเป็นอย่างมาก และรัฐบาล ก็กําลังใช้โมเดลนี้ กับกระทรวงอื่นๆ เพื่อให้ประชาชน พ้นความลําบาก จากผลกระทบโควิด-19 ที่เป็นปัญหาใหญ่ของประเทศ
ขณะที่ นาย เล แถ่งห์ ลอง กล่าวว่า ขอขอบคุณนายสมศักดิ์ ที่ให้การต้อนรับในวันนี้ ซึ่งทางเวียดนาม ก็พร้อมให้ความช่วยเหลือในทุกด้าน หากไทยมีความต้องการ เพราะในประเทศไทย ก็มีชาวเวียดนามถึง 15,000 คน ดังนั้น ตนเห็นว่า ในอนาคตเราควรร่วมมือกัน 2 กระทรวง ในการพัฒนาศักยภาพบุคลากรด้านกระบวนการยุติธรรม เพื่อยกระดับการดูแลประชาชนร่วมกัน พร้อมขอเชิญนายสมศักดิ์ เดินทางไปเยือนเวียดนามในช่วงปีหน้า
นาย เล แถ่งห์ ลอง กล่าวอีกว่า ส่วนเรื่องแนวคิดการทําไกล่เกลี่ยให้ประชาชน เป็นสิ่งที่น่ายินดี เพราะกระทรวงยุติธรรมของเวียดนาม ก็มีการดูด้านแพ่งด้วย ซึ่งเรา ก็มีการไกล่เกลี่ยทางแพ่งเช่นกัน แต่ไม่สามารถทําเองได้โดยตรง ต้องผ่านเครือข่ายในระดับภูมิภาค รวมถึงเราก็มีการทําระงับข้อพิพาททางเลือกด้วย โดยเมื่อได้หารือร่วมกัน 2 กระทรวงแล้ว ก็มีความรู้สึกยินดี ที่เรายังมีความร่วมมือกันอีกจํานวนมาก
รัฐบาลไทย-ข่าวทำเนียบรัฐบาล-ธอส. นำมาตรการ 22 [M22] ช่วยเหลือลูกค้ารายย่อยสถานะ NPL ร่วมงานมหกรรมร่วมใจแก้หนี้ฯ ครั้งที่ 2 จ.ขอนแก่น
วันศุกร์ที่ 18 พฤศจิกายน 2565
ธอส. นํามาตรการ 22 [M22] ช่วยเหลือลูกค้ารายย่อยสถานะ NPL ร่วมงานมหกรรมร่วมใจแก้หนี้ฯ ครั้งที่ 2 จ.ขอนแก่น
ธอส.ร่วมงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2 จัดขึ้นระหว่างวันที่ 18-20 พฤศจิกายน 2565 ณ ศูนย์แสดงสินค้าและประชุมนานาชาติขอนแก่น จ.ขอนแก่น เพื่อให้ความช่วยเหลือลูกค้าปัจจุบันของธนาคารที่ประสบปัญหาสภาพคล่อง
ธนาคารอาคารสงเคราะห์ (ธอส.) ร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2” ที่จัดขึ้นระหว่างวันที่ 18-20 พฤศจิกายน 2565 ณ ศูนย์แสดงสินค้าและประชุมนานาชาติขอนแก่น จ.ขอนแก่น เพื่อให้ความช่วยเหลือลูกค้าปัจจุบันของธนาคารที่ประสบปัญหาสภาพคล่อง อันเนื่องมาจากสภาวะเศรษฐกิจที่ชะลอตัว จึงได้มีการจัดทํามาตรการ 22 [M22] : สําหรับลูกค้ารายย่อยสถานะ NPL หรือ ลูกค้ารายย่อยสถานะ NPL ที่อยู่ระหว่างการใช้มาตรการ/ปรับโครงสร้างหนี้ ที่กู้เงินกับธนาคารมาแล้วไม่น้อยกว่า 1 ปี ให้ผ่อนชําระเงินงวดต่ําพร้อมลดอัตราดอกเบี้ยเงินกู้พิเศษ ระยะเวลา 2 ปี แบ่งเป็น ในเดือนที่ 1-10 ผ่อนชําระเพียงงวดละ 1,000 บาท คิดดอกเบี้ยเท่ากับ 0% ต่อปี (ตัดชําระเงินต้นทั้งหมด) ซึ่งถือเป็นการยกเว้นการคิดอัตราดอกเบี้ยนานที่สุดเท่าที่ธนาคารเคยออกมาตรการมา ขณะที่เดือนที่ 11-18 คิดเงินงวดจากอัตราดอกเบี้ย 1.99% ต่อปี และเดือนที่ 19-21 คิดเงินงวดจากอัตราดอกเบี้ย 3.90% ต่อปี เดือนที่ 22-24 คิดเงินงวดจากอัตราดอกเบี้ย MRR-2.00% ต่อปี ทั้งนี้ หากลูกค้าชําระเกินที่ธนาคารกําหนดจะนําไปตัดดอกเบี้ยค้างชําระของลูกค้า(ถ้ามี) สําหรับผู้ที่สนใจสามารถลงทะเบียนแก้ไขหนี้ได้ที่เว็บไซต์ https://ln15.gsb.or.th/WEB-DEBT/ ซึ่งล่าสุด ณ วันที่ 16 พฤศจิกายน 2565 มีลูกค้าลงทะเบียนแก้ไขหนี้แล้วจํานวน 6,263 ราย คิดเป็นวงเงินต้นคงเหลือ 9,214 ล้านบาท สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-​นายกฯ ร่วมหารือกับผู้นำเขตเศรษฐกิจเอเปคและสภาที่ปรึกษาทางธุรกิจเอเปค (APEC Leaders’ Dialogue with ABAC) มุ่งสร้างความเชื่อมโยงในระดับภูมิภาค
วันศุกร์ที่ 18 พฤศจิกายน 2565
​นายกฯ ร่วมหารือกับผู้นําเขตเศรษฐกิจเอเปคและสภาที่ปรึกษาทางธุรกิจเอเปค (APEC Leaders’ Dialogue with ABAC) มุ่งสร้างความเชื่อมโยงในระดับภูมิภาค
พร้อมพัฒนาโครงสร้างพื้นฐานที่เอื้อประโยชน์ต่อการค้าการลงทุน
วันนี้ (18 พฤศจิกายน 2565) เวลา 14.45 น. ณ ห้อง Plenary Hall 3 ศูนย์การประชุมแห่งชาติสิริกิต์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการหารือเต็มคณะระหว่างผู้นําเขตเศรษฐกิจเอเปค กับสภาที่ปรึกษาทางธุรกิจเอเปค (APEC Leaders’ Dialogue with ABAC) ภายหลังเสร็จสิ้น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายเกรียงไกร เธียรนุกูล ประธาน ABAC ยินดีที่ได้หารือร่วมกันในวันนี้ ปัจจุบันความท้าทายต่างๆ เป็นภัยคุกคามที่ทุกเขตเศรษฐกิจต้องเผชิญร่วมกัน จึงเห็นได้ว่ารายงานประจําปีของ ABAC จึงเน้นย้ําการร่วมมือกันอย่างจริงจัง เน้นการป้องกันไม่ให้ติดอยู่ในกับดักเงินเฟ้อ วิกฤตอาหาร อํานวยความสะดวกทางการค้า ดําเนินการตามเศรษฐกิจ BCG รับมือกับโรคระบาด การเข้าถึงวัคซีนอย่างเท่าเทียม สนับสนุนความเชื่อมโยงและไร้รอยต่อ ภายใต้มาตรฐานและแนวปฏิบัติร่วมกัน รวมถึงการตระหนักถึงการเปลี่ยนแปลงสภาพภูมิอากาศ ตลอดจนบูรณาการทางเศรษฐกิจในระดับภูมิภาค สนับสนุน MSMEs โดยเฉพาะ รวมถึงการพัฒนาและนําโครงสร้างพื้นฐานดิจิทัลมาใช้
จากนั้น นายกรัฐมนตรีกล่าวขอบคุณ ABAC สําหรับรายงานที่มีข้อเสนอแนะที่สร้างสรรค์และปฏิบัติได้จริง สะท้อนข้อเรียกร้องของภาคธุรกิจว่า เอเปคจะต้องดําเนินการในเรื่องต่าง ๆ อย่างไรต่อไป ซึ่งการหารือในวันนี้เป็นโอกาสดีที่จะได้สานต่อ ความร่วมมือ โดยใช้ประโยชน์จากภูมิปัญญาร่วมกันของภูมิภาค โดยเอเปคมีคุณลักษณะเฉพาะที่ทําให้แตกต่างจากกลุ่มอื่น ๆ อาทิ การทํางานร่วมกันระหว่างภาครัฐกับภาคเอกชนเพื่อหาทางออกไปด้วยกัน รวมทั้งความสําเร็จของเอเปคในปีนี้เป็นผลมาจากการรับข้อเสนอแนะของเอแบคมาขับเคลื่อนในเอเปค โดยเฉพาะแผนงานต่อเนื่องหลายปีสําหรับวาระเรื่อง FTAAP (Free Trade Area of the Asia-Pacific) ซึ่งส่วนหนึ่งมาจาก ข้อเรียกร้องของเอแบคที่ต้องการให้วาระเรื่อง FTAAP มีความคืบหน้า รวมทั้งการจัดตั้งคณะทํางานเฉพาะกิจเพื่อการเดินทางที่ปลอดภัย ได้บรรลุผลเป็นรูปธรรม ช่วยฟื้นฟูการเดินทางข้ามแดนอย่างปลอดภัยและไร้รอยต่อ นอกจากนี้ยังได้เสนอการจัดทําเป้าหมายกรุงเทพฯ ว่าด้วยเศรษฐกิจ BCG เพื่อขับเคลื่อนวาระการส่งเสริมการพัฒนาที่ยั่งยืนและครอบคลุมสอดคล้องกับการขับเคลื่อน ด้านการเปลี่ยนแปลงของสภาพภูมิอากาศของเอแบค
ในช่วงท้าย นายกรัฐมนตรีกล่าวว่า ผลงานของเอแบคปีนี้ ส่งเสริม สอดคล้องกับการดําเนินงานของเอเปคเป็นอย่างดี พร้อมขอให้ใช้ประโยชน์จากการหารือกลุ่มย่อยเพื่อนําข้อเสนอของเอแบคไปสู่นโยบายที่สามารถดําเนินการอย่างเป็นรูปธรรมเพื่อสร้างอนาคตของภูมิภาคที่ยั่งยืนและครอบคลุม
รัฐบาลไทย-ข่าวทำเนียบรัฐบาล-PM chairs APEC Leaders’ Informal Dialogue with Guests
วันศุกร์ที่ 18 พฤศจิกายน 2565
PM chairs APEC Leaders’ Informal Dialogue with Guests
PM chairs APEC Leaders’ Informal Dialogue with Guests
November 18, 2022, at 1230hrs, at the Plenary Hall II, Queen Sirikit National Convention Center, Prime Minister and Defense Minister Gen. Prayut Chan-o-cha chaired the APEC Leaders’ Informal Dialogue with Guests, namely, President Macron, and His Royal Highness, Prime Minister Mohammed bin Salman bin Abdulaziz Al Saud. The session was held under the topic: “Sustainable Trade and Investment Between APEC and Trade Partners”. Deputy Secretary-General to the Prime Minister and Acting Government Spokesperson Anucha Burapachaisri disclosed gist as follows:
According to the Prime Minister, this is the 3rd time Thailand hosts APEC, and the world is in starkly different geopolitical and economic circumstances from when the country hosted APEC in 1992 and 2003. Economically, the setbacks and scars from COVID-19 continue to unravel, and the world now faces rising inflation, surging commodity prices, increasing energy and food insecurities, disrupted global supply chains and elevating financial stability risks, as well as next generation trade challenges, such as climate change and digital disruptions.
The theme of APEC 2022 “Open. Connect. Balance.” is based on the overarching concept of the Bio-Circular-Green (BCG) Economy to drive the work under the three pillars of the APEC Putrajaya Vision 2040. Thai officials met and engaged with the private sector and stakeholders throughout the year and the country hosted eight Minister-level meetings to advance APEC’s cooperation. While much progress has been made, Thailand recognizes that cooperation with partners outside APEC is instrumental to promote recovery and growth at a broader level.
The Prime Minister added that APEC leaders had a very good discussion on how they can move APEC forward in a sustainable and inclusive manner, and invited the two distinguished Guests to share their view on how and what can be done together to promote sustainable growth and advance cooperation with APEC. He also stated that this year APEC initiated a refreshed conversation on the Free Trade Area of the Asia-Pacific or FTAAP to move forward regional economic integration and support the multilateral trading system.
Following the views shared by economy leaders, the Prime Minister concluded that all the leaders look in the same direction that sustainable trade and investment are keys to global economic recovery. Thailand believes that trade and investment are key to economic growth. It is the government’s obligation to provide a conducive ecosystem to help advance science, technology, and innovation and digitalization which will stimulate a strong and speedy recovery. At the same time, APEC needs to ensure that all segments of each economy, in particular, MSMEs, women and youth have access to capital, information and technology.
รัฐบาลไทย-ข่าวทำเนียบรัฐบาล-ก.อุตสาหกรรม ยกขบวนสินค้าจากผู้ประกอบการ SMEs ช้อปสนั่น...! กันอย่างต่อเนื่อง ณ ศูนย์การค้าเซ็นทรัล บางนา
วันพฤหัสบดีที่ 17 พฤศจิกายน 2565
ก.อุตสาหกรรม ยกขบวนสินค้าจากผู้ประกอบการ SMEs ช้อปสนั่น...! กันอย่างต่อเนื่อง ณ ศูนย์การค้าเซ็นทรัล บางนา
ก.อุตสาหกรรม ยกขบวนสินค้าจากผู้ประกอบการ SMEs ช้อปสนั่น...! กันอย่างต่อเนื่อง ณ ศูนย์การค้าเซ็นทรัล บางนา
วันที่ 17 พฤศจิกายน 2565 ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดแม่ฮ่องสอน ลําพูน ลําปาง ตาก อุทัยธานี ลพบุรี สระบุรี นครปฐม พระนครศรีอยุธยา สมุทรสาครชลบุรี ระยอง และจังหวัดจันทบุรี เข้าร่วมเปิดงาน อุตสาหกรรมแฟร์ “สินค้าดี เพื่อประชาชน” ที่ยกขบวนสินค้าจากร้านค้าผู้ประกอบการ SMEs กว่า 60 ร้าน มาออกบูธให้ได้เลือกชม ชิม ช้อป กันอย่างจุใจ เพื่อสนับสนุนผู้ประกอบการ SMEs สู้ภาวะวิกฤติเศรษฐกิจ พร้อมการออกร้านจําหน่ายสินค้าอุปโภคบริโภค จากเครือสหพัฒน์ เครือ CP และอื่น ๆ ทั้งของกิน ของใช้ สินค้าแปรรูป ของตกแต่งบ้าน ในราคาประหยัด รวมทั้ง กิจกรรมอบรมสัมมนา เพื่อเป็นของขวัญปีใหม่ให้กับผู้ประกอบการ SMEs และประชาชนทุกคน โดยครั้งนี้ จัดขึ้นเป็นครั้งที่ 3 ระหว่างวันที่ 17-20 พฤศจิกายน 2565 ณ ชั้น B1 ศูนย์การค้าเซ็นทรัล บางนา
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ ได้จัดงาน อุตสาหกรรมแฟร์ “สินค้าดี เพื่อประชาชน” ขึ้นเพื่อสนับสนุนพื้นที่ขายสินค้าสําหรับผู้ประกอบการ SMEs ซึ่งจะสามารถช่วยกระตุ้นยอดขายให้ SMEs ได้ การจัดงานครั้งนี้ เป็นครั้งที่ 3 จากจํานวนทั้งหมด 5 ครั้ง โดยครั้งแรกที่ผ่านมา จัดที่ ศูนย์การค้าเซ็นทรัล พระราม 2 และ ศูนย์การค้าเซ็นทรัล เวสต์เกต จ.นนทบุรี ซึ่งสามารถสร้างยอดขายให้กับผู้ประกอบการ SMEs ได้เป็นอย่างดี ภายในงานนอกจากจะได้เลือกซื้อสินค้าในราคาพิเศษจากผู้ประกอบการ SMEs ทั่วประเทศแล้ว ยังสามารถเข้าร่วมสัมมนาเพื่อรับความรู้จากวิทยากรชื่อดัง ที่จะมาสร้างแรงบันดาลใจให้กับ SMEs ในการสร้างรายได้ผ่านช่องทางออนไลน์ให้ปัง เรียกได้ว่าเป็นของขวัญปีใหม่ จากกระทรวงอุตสาหกรรม ที่มอบให้กับผู้ประกอบการ และประชาชนทุกคน
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร.ตรวจสอบข้อเท็จจริงกรณีลูกจ้างโพสต์ใช้สิทธิลางานศพถูกเลิกจ้าง
วันศุกร์ที่ 18 พฤศจิกายน 2565
รมว.เฮ้ง สั่ง กสร.ตรวจสอบข้อเท็จจริงกรณีลูกจ้างโพสต์ใช้สิทธิลางานศพถูกเลิกจ้าง
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน (กสร.) ตรวจสอบข้อเท็จจริงกรณีลูกจ้างโพสต์ลาไปงานศพพ่อ 8 วัน ถูกเลิกจ้าง หากจริงยืนยันให้ความช่วยเหลือให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีลูกจ้างโพสต์ข้อความในสื่อออนไลน์ว่า ลาไปงานศพพ่อ 8 วัน ถูกนายจ้างเชิญออก ระบุว่าขาดงานหลายวัน ทํางานมาประมาณ 7 เดือน โดยไม่จ่ายค่าชดเชยให้ ผมจึงได้สั่งการให้กรมสวัสดิการและคุ้มครองแรงงาน ตรวจสอบข้อเท็จจริงเพิ่มเติม ขณะนี้อยู่ระหว่างพนักงานตรวจแรงงานประสานเพื่อขอข้อมูลและข้อเท็จจริงจากผู้โพสต์ หากพบว่าเป็นความจริงยืนยันให้ความช่วยเหลือให้ได้รับสิทธิประโยชน์ตามกฎหมายเต็มที่
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พระราชบัญญัติคุ้มครองแรงงาน พ.ศ. 2541 กําหนดให้ลูกจ้างมีสิทธิลาเพื่อกิจธุระอันจําเป็นได้ปีละไม่น้อยกว่า 3 วันทํางาน และให้นายจ้างจ่ายค่าจ้างให้แก่ลูกจ้างในวันลากิจเพื่อกิจธุระอันจําเป็น เท่ากับค่าจ้างในวันทํางานตลอดระยะเวลาที่ลา แต่ปีหนึ่งต้องไม่เกิน 3 วันทํางาน ซึ่งการลากิจธุระอันจําเป็นเป็นสิทธิพื้นฐานที่กฎหมายคุ้มครองแรงงานกําหนดสิทธิให้ลูกจ้างทุกประเภทมีสิทธิลากิจได้ การลากิจธุระอันจําเป็น หมายถึง กรณีที่ลูกจ้างมีกิจธุระอันจําเป็นต้องดําเนินการด้วยตนเอง หรือของครอบครัว เช่น จัดการงานศพบุคคลในครอบครัว ทําบัตรประชาชน เป็นต้น ดังนั้น หากลูกจ้างจะต้องลาไปจัดการศพของบิดาที่ต่างจังหวัด ย่อมถือเป็นกิจธุระอันจําเป็นที่ลูกจ้างสามารถใช้สิทธิลาได้ตามความจําเป็นและเหมาะสม และเป็นไปตามระเบียบข้อบังคับเกี่ยวกับการทํางานของนายจ้างด้วย หากนายจ้างหรือเจ้าของสถานประกอบกิจการ/ลูกจ้าง มีข้อสงสัยสามารถสอบถามเพิ่มเติมได้ที่ กองคุ้มครองแรงงาน โทร. 0 2660 2069 – 71 หรือสํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-“ชัยวุฒิ” รับ “ลี เซียนลุง” นายกฯ สิงคโปร์ เดินทางถึงไทย ร่วมประชุมเอเปค 2022
วันพฤหัสบดีที่ 17 พฤศจิกายน 2565
“ชัยวุฒิ” รับ “ลี เซียนลุง” นายกฯ สิงคโปร์ เดินทางถึงไทย ร่วมประชุมเอเปค 2022
“ชัยวุฒิ” รับ “ลี เซียนลุง” นายกฯ สิงคโปร์ เดินทางถึงไทย ร่วมประชุมเอเปค 2022
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ในฐานะผู้แทนรัฐบาลไทยให้การต้อนรับนายลีเซียนลุงนายกรัฐมนตรีสาธารณรัฐสิงคโปร์ในโอกาสเข้าร่วมการประชุมผู้นํากรอบความร่วมมือทางเศรษฐกิจในเอเชีย-แปซิฟิก(เอเปค)ครั้งที่29ระหว่างวันที่18-19พ.ย.นี้ณท่าอากาศยานสุวรรณภูมิ
************
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมคณะหารือ ผู้นำเวียดนาม เดินหน้าพัฒนาความร่วมมือด้านการลงทุนและส่งออกสินค้าอุตสาหกรรม
วันพฤหัสบดีที่ 17 พฤศจิกายน 2565
รัฐมนตรีฯ สุริยะ ร่วมคณะหารือ ผู้นําเวียดนาม เดินหน้าพัฒนาความร่วมมือด้านการลงทุนและส่งออกสินค้าอุตสาหกรรม
รัฐมนตรีฯ สุริยะ ร่วมคณะหารือ ผู้นําเวียดนาม เดินหน้าพัฒนาความร่วมมือด้านการลงทุนและส่งออกสินค้าอุตสาหกรรม
รัฐบาลไทย-ข่าวทำเนียบรัฐบาล-ไอแบงก์เยือนอีสานต่อยอดความรู้นักศึกษา ม.ราชภัฏมหาสารคามจัดอบรมเชิงปฏิบัติการเปิดโลกการเงินอิสลาม
วันศุกร์ที่ 18 พฤศจิกายน 2565
ไอแบงก์เยือนอีสานต่อยอดความรู้นักศึกษา ม.ราชภัฏมหาสารคามจัดอบรมเชิงปฏิบัติการเปิดโลกการเงินอิสลาม
ไอแบงก์จัดการอบรมเชิงปฏิบัติเปิดโลกการเงินอิสลามเสริมสร้างความรู้ นศ. ม.ราชภัฏมหาสารคาม จากหลากหลายคณะวิชา
เมื่อช่วงเช้าวันพฤหัสบดีที่ 17 พฤศจิกายน 2565 ธนาคารอิสลามแห่งประเทศไทย (ไอแบงก์) โดยนายระบิล พรพัฒน์กุล กรรมการและรักษาการผู้จัดการ ให้เกียรติเป็นประธานเปิดการอบรมเชิงปฏิบัติเปิดโลกการเงินอิสลามเสริมสร้างความรู้นักศึกษามหาวิทยาลัยราชภัฏมหาสารคามกว่า 100 คนจากหลากหลายคณะวิชา โดยมีผู้ช่วยศาสตราจารย์ กนกวรรณศรีวาปี รองอธิการบดีมหาวิทยาลัยราชภัฏมหาสารคาม ให้เกียรติกล่าวต้อนรับ ณ ห้องประชุมพระวิษณุกรรม 2 ชั้น 7 คณะวิศวกรรมศาสตร์มหาวิทยาลัยราชภัฏมหาสารคาม
การอบรมเปิดโลกการเงินอิสลามเป็นกิจกรรมคืนคุณค่าสู่สังคมที่ไอแบงก์ได้จัดขึ้นต่อเนื่องทุกปีปีนี้เป็นปีที่ 5 มีวัตถุประสงค์เพื่อแบ่งปันความรู้และประสบการณ์เกี่ยวกับการเงินและผลิตภัณฑ์ทางการเงินที่ถูกต้องตามหลักศาสนาอิสลาม (ชะรีอะฮ์) ซึ่งถือเป็นความสามารถพิเศษและถูกถ่ายทอดโดยบุคลากรที่มีความรู้ความเชี่ยวชาญด้านการเงินของไอแบงก์
ทั้งนี้การอบรม"เปิดโลกการเงินอิสลาม" เป็นหลักสูตร 7 ชั่วโมงประกอบด้วยช่วงที่ 1 การวางแผนทางการเงินส่วนบุคคลมุ่งเน้นเนื้อหาในเรื่องการจัดการการเงินการออมการใช้จ่ายอย่างชาญฉลาดทําความรู้จักหนี้ดีและหนี้ที่ต้องพึงระวังช่วงที่ 2 การเงินการธนาคารอิสลามเน้นสร้างความเข้าใจในการทําธุรกรรมตามหลักชะรีอะฮ์ตัวอย่างคําวินิจฉัยจากคณะที่ปรึกษาด้านศาสนาในธุรกิจที่ต้องห้ามช่วงที่ 3 “ผลิตภัณฑ์และการบริการของธนาคารเหมือนหรือต่างกับธนาคารทั่วไป”ผู้รับการอบรมจะเข้าใจความเหมือนและความต่างระหว่างผลิตภัณฑ์ทางการเงินของไอแบงก์และสถาบันการเงินทั่วไปไม่ว่าจะเป็นด้านเงินฝากสินเชื่อตลอดจนการบริการที่ไม่มีในสถาบันการเงินใดเช่นการบริหารจัดการซะกาตโครงการสินเชื่อชุมชนซื่อสัตย์ตอบโจทย์การแก้ปัญหาและส่งเสริมภาคธุรกิจระดับชุมชนและในช่วงสุดท้ายเป็นการปฏิบัติการจากนักศึกษาซึ่งจะช่วยให้ทุกคนได้เข้าใจการเงินตามหลักชะรีอะฮ์อย่างถ่องแท้
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้มข้อมูลเผยรายงานพื้นที่ ศูนย์ข่าวสีเขียว APEC 2022 ศูนย์การประชุมแห่งชาติสิริกิติ์ ลดปริมาณก๊าซเรือนกระจก 14,969.02 กิโลกรัมคาร์บอนไดออกไซด์
วันศุกร์ที่ 18 พฤศจิกายน 2565
​โฆษกรัฐบาลเผย นายกฯ ปลื้มข้อมูลเผยรายงานพื้นที่ ศูนย์ข่าวสีเขียว APEC 2022 ศูนย์การประชุมแห่งชาติสิริกิติ์ ลดปริมาณก๊าซเรือนกระจก 14,969.02 กิโลกรัมคาร์บอนไดออกไซด์
เทียบเท่าการดูดซับก๊าซคาร์บอนไดออกไซด์ของต้นไม้ 1,663 ต้น ต่อปี
วันนี้ (18 พฤศจิกายน 2565) นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานประเมินปริมาณการลดก๊าซเรือนกระจก ณ พื้นที่ “ศูนย์ข่าวสีเขียว” ชั้น LG ศูนย์การประชุมแห่งชาติสิริกิติ์ ระหว่างวันที่ 14-16 พฤศจิกายน 2565
โฆษกประจําสํานักนายกรัฐมนตรี ระบุว่า การจัดการประชุมเอเปคของไทยในปีนี้ เน้นความสําคัญที่เกี่ยวข้องกับประเด็นปัญญาสิ่งแวดล้อม โดยเฉพาะที่เกี่ยวโยงกับภาวะโลกร้อน โดยมีรายงานระบุว่า ในพื้นที่บริเวณ “ศูนย์ข่าวสีเขียว” ชั้น LG ศูนย์การประชุมแห่งชาติสิริกิติ์ ระหว่างวันที่ 14-16 พฤศจิกายน 2565 นั้น เมื่อประเมินปริมาณการลดก๊าซเรือนกระจกแล้ว ไทยสามารถลดปริมาณก๊าซเรือนกระจกได้ 14,969.02 กิโลกรัมคาร์บอนไดออกไซด์ หรือเทียบเท่ากับ การดูดซับก๊าซคาร์บอนไดออกไซด์ของต้นไม้ถึง 1,663 ต้น ต่อปี (APEC 2022 Thailand | Bangkok | Facebook)
นายอนุชาฯ กล่าวว่า “รัฐบาลต้องการให้การจัดการประชุมครั้งนี้เป็น showcase ส่งข้อความถึงโลกว่าปัญหาเรื่องสิ่งแวดล้อมไม่ใช่ปัญหาของประเทศใดเพียงหนึ่งประเทศ แต่เป็นปัญหาสังคมของโลก และเราจะบรรเทาปัญหานี้ได้หากทุกประเทศทุกเขตเศรษฐกิจในโลกร่วมมือกัน”
โฆษกประจําสํานักนายกรัฐมนตรีระบุว่า ไทยในฐานะเจ้าภาพการจัดประชุมเอเปคในปีนี้ ได้ผลักดันการตระหนักรู้เกี่ยวกับ โมเดลเศรษฐกิจ BCG (Bio-Circular-Green Economy Model) เพื่อความยั่งยืนมาตลอดการเตรียมการจัดการ และประเด็นการเปลี่ยนแปลงสภาพภูมิอากาศนี้จะรวมอยู่ใน Bangkok Goals on BCG Economy ซึ่งมี 4 เป้าหมาย
1.การจัดการกับปัญหาการเปลี่ยนแปลงสภาพภูมิอากาศ และความเป็นกลางทางคาร์บอน
2.การค้าการลงทุน ส่งเสริมการลงทุนภาคสีเขียว
3.การจัดทรัพยากรที่ยั่งยืน และรักษาความหลากหลายทางชีวภาพ
4.การบริหารจัดการขยะ
“นายกฯ ตระหนักถึง ประเด็นปัญหาสิ่งแวดล้อมเหล่านี้ และทราบในหลักการว่าไม่มีประเทศไหนต่อสู้กับความท้าทายเรื่องสิ่งแวดล้อมได้เพียงลําพัง การพัฒนาเศรษฐกิจที่ดีต้องควบคู่ไปกับความยั่งยืนของสิ่งแวดล้อม ไทยจึงมุ่งหวังว่า Bangkok Goals on BCG Economy “เป้าหมายกรุงเทพฯ เรื่องเศรษฐกิจ BCG” จะเป็นเข็มทิศให้กับการทําการค้าการลงทุนระหว่างกันของ 21 เขตเศรษฐกิจที่เป็นสมาชิกเอเปคนับจากนี้ไป และจะมีการรับรองในปลายสัปดาห์นี้” นายอนุชาฯกล่าว
รัฐบาลไทย-ข่าวทำเนียบรัฐบาล- คำกล่าวนายกรัฐมนตรี  สำหรับงานเลี้ยงอาหารค่ำแก่ผู้นำ
วันศุกร์ที่ 18 พฤศจิกายน 2565
คํากล่าวนายกรัฐมนตรี  สําหรับงานเลี้ยงอาหารค่ําแก่ผู้นํา
วันพฤหัสบดีที่ 17 พฤศจิกายน 2565
คํากล่าวนายกรัฐมนตรี
สําหรับงานเลี้ยงอาหารค่ําแก่ผู้นํา
วันพฤหัสบดีที่17พฤศจิกายน2565
ใต้ฝ่าละอองธุลีพระบาท
ท่านผู้นําเอเปคแขกพิเศษคู่สมรส
และแขกผู้มีเกียรติทุกท่าน
สวัสดีครับ
ผมและภริยารู้สึกเป็นเกียรติที่ได้ต้อนรับทุกท่านสู่ประเทศไทยผมรู้สึกอบอุ่นใจ
ที่ได้พบเพื่อนเก่าและเพื่อนใหม่ที่นี่ในโอกาสการประชุมผู้นําเขตเศรษฐกิจเอเปคแบบพบหน้ากันเป็นครั้งแรกในรอบ4ปี
เรานําอาหารอันโอชะจากทั้งสี่ภาค
การประชุมผู้นําเขตเศรษฐกิจเอเปคเป็นการประชุมระดับสูงรายการสุดท้าย
ที่เกิดขึ้นในภูมิภาคหัวข้อหลักของการประชุมเอเปคปีนี้คือ“OPEN.CONNECT. BALANCE”ซึ่งให้ความสําคัญกับการเจริญเติบโตที่ยั่งยืนสมดุลและครอบคลุมผ่านแนวคิดเศรษฐกิจBCGแต่ก่อนที่เราจะเริ่มการหารือในวันพรุ่งนี้ผมขอเชิญทุกท่านดื่มด่ํากับอาหารไทยรสเลิศและการแสดงทางวัฒนธรรมในค่ําคืนนี้เพื่อเป็นการผ่อนคลาย
เรานําอาหารอันโอชะจากทั้งสี่ภาคของประเทศไทยมาให้ท่านได้ลิ้มรสอาหารแต่ละรายการปรุงขึ้นจากวัตถุดิบที่เราเฟ้นหาจากผู้ผลิตในท้องถิ่น/ซึ่งส่วนหนึ่งเป็นสมาชิกของวิสาหกิจชุมชนที่ส่งเสริมการเพิ่มมูลค่าและความยั่งยืนในอุตสาหกรรมอาหาร
หากท่านมองออกไปด้านนอกห้องนี้ท่านจะเห็นแม่น้ําเจ้าพระยาหรือแม่น้ําของพระราชา/ซึ่งเป็นสายน้ําแห่งชีวิตและเป็นเส้นทางหลักของการค้าการเดินทางและการพัฒนาของคนไทย จากอดีตจนถึงปัจจุบันส่วนห้องจัดเลี้ยงที่เราอยู่ในขณะนี้ก็มีชื่อว่าเจ้าพระยาและเคยเป็นสถานที่ที่เราใช้ต้อนรับผู้นําเมื่อครั้งที่ไทยเป็นเจ้าภาพเอเปคในปี2546
หลังจากอาหารค่ําผมขอเชิญท่านร่วมเฉลิมฉลองเทศกาลลอยกระทงประจําปีซึ่งเป็นประเพณีเก่าแก่ที่สืบทอดมายาวนานในประเทศไทยและจัดขึ้นในช่วงเดือนนี้ของทุกปี
ทุกท่านร่วมดื่มให้กับสุขภาพของเรา
ผมหวังว่าทุกท่านจะสุขสําราญไปกับอาหารมื้อพิเศษและค่ําคืนนี้ผมขอเชิญทุกท่านร่วมดื่มให้กับสุขภาพของเราและความสําเร็จของการประชุมที่กําลังจะเริ่มขึ้น
ขอบคุณครับ